armvectores/hy_wikipedia_2023 huggingface dataset:
Շավերիա

Շավերիա  (ֆր.՝ Chaveyriat), կոմունա Ֆրանսիայում, Ռոն Ալպեր մարզի Էն գավառում։ Մտնում է Շատիյոն սյուր Շալերոն կանտոնի մեջ։ Կոմունայի շրջանը՝ Բուրկ ան Բրես։
Կոմունայի INSEE կոդը՝ 01096։


== Աշխարհագրություն ==
Կոմունան Փարիզ քաղաքից գտնվում է 360 կմ հարավ-արևելք, Լիոն քաղաքից 55 կմ դեպի հյուսիս, 13 կմ արևմուտք Բուրկ ան Բրեսից։


== Կլիմա ==
Կլիման կիսացամաքային է, ձմռանը ցուրտ է, իսկ ամռանը՝ տաք։ Կոմունայում անձրևներ հաճախ են լինում, հիմնականում՝ ամռան ամիսներին։


== Բնակչություն ==
Կոմունայի բնակչությունը 2010 թվականին կազմել է 927 մարդ։


== Տնտեսություն ==
2010 թվականին աշխատունակ տարիք (15-64 տարեկան) ունեցող 606 մարդկանցից 469-ը տնտեսապես ակտիվ են եղել, 137-ը՝ պասիվ (ակտիվության ցուցանիշը՝ 77,4 % է, 1999 թվականին՝ 74.8 %)։ 469 ակտիվ բնակիչներից աշխատել են 450 -ը (238 տղամարդ, 212 կին), գործազուրկ է եղել 19 մարդ (9տղամարդ և 10 կին)։ 137 պասիվներից 45 մարդ եղել են աշակերտ կամ ուսանող, 58-ը՝ թոշակառու, 34-ը պասիվ են եղել այլ պատճառներով։


== Տեսարժան վայրեր ==
Սուրբ Հովհաննես Մկրտչի եկեղեցի


== Նկարներ ==

		


== Ծանոթագրություններ ==


== Արտաքին հղումներ ==
Ֆրանսիայի տնտեսական հետազոտությունների և վիճակագրության ազգային ինստիտուտ (ֆր.)
cassini.ehess.fr. Проверено 23 июня 2014. Archived 2008-04-05 at the Wayback Machine.
Վաճառական Արխանգելսկիների եկամտաբեր տուն

Վաճառական Արխանգելսկիների եկամտաբեր տուն (ռուս.՝ Доходный дом купцов Архангельских), ճարտարապետական հուշարձան Մոսկվայում։


== Պատմություն ==
Շենքի պատմությունը, որը հասել է մեզ, սկսվում է 1834 թվականից։ Այդ ժամանակ շինության սեփականատերն է եղել տիտղոսակիր խորհրդական Յա. Նուրի Տուրունովը։ Տարածքում եղել է երկու շինություն` քարե սյուների վրա գտնվող երկհարկանի հիմնական տունը պատկերասրահով, որը նայում է դեպի Նեգլինայա փողոց և Նիժնի Կիսելնի նրբանցքի կողմից փայտե անբնակ կողային շենքը։ 1844 թվականին առանձնատունն առաջին անգամ վերակառուցվել է, որի ընթացքում հիմնական տան երկրորդ հարկում երկաթյա պատշգամբ է կառուցվել, իսկ հին կողային շենքի փոխարեն կառուցվում է պատկերասրահով երկհարկանի նոր քարե շինություն։
1876 թվականին առանձնատան սեփականատերն է եղել Լադիժինսկի ընտանիքը, նույն տարում սեփականության իրավունքն անցնում է հարուստ պետական գյուղացի Ա. Ա. Արխանգելսկին, որի օրոք կալվածքը կրկին վերակառուցվում է, այդ թվում գոյություն ունեցող կառույցները, ինչպես նաև ճարտարապետ, հասարակական գործիչ Մ. Դ. Բիկովսկու նախագծով գլխավոր տան ձախ կողմում կառուցվում է նոր եռահարկ շենք։
1882 թվականին կալվածքի հաջորդ սեփականատերն է դառնում երկրորդ գիլդիայի մոսկվացի վաճառական Ա. Ի Արխանգելսկի որդին՝ Միխայիլը։
7 տարի անց ճարտարապետ Օ. Գ. Պյոտրովիչի նախագծով կալվածքը վերակառուցվել է, բոլոր շենքերը միավորվել են մեկ ծավալով, որի ճակատները զարդարված էին տարբեր էկլեկտիկ ձևերով։ Տան տակից հոսում է գետակ, որը լցվում է ջրամբար և երբևէ հանդիսացել է Նեգլինկա գետի վտակներից։
Մինչև Հոկտեմբերյան հեղափոխությունը, ճարտարապետական կառուցվածքի ստորին մասում կային բազմազան խանութներ, իսկ վերին մասում վարձակալությամբ են հանձնվում բնակարաններ։
ԽՍՀՄ-ի օրոք շենքում եղել են կոմունալ բնակարաններ։ 1990-ական թվականներին առանձնատունը դարձյալ վերակառուցվել է, այնուհետև վերածվել է գրասենյակային կենտրոնի։
Արխանգելսկի վաճառականների եկամտաբեր տունը պատմական նշանակության արժեքավոր քաղաքաշինական օբյեկտներից մեկն է։


== Ծանոթագրություններ ==


== Արտաքին հղումներ ==
Дедушкин, Алексей։ «Комплекс доходных домов купцов Архангельских» (ռուսերեն)։ Узнай Москву։ Արխիվացված է օրիգինալից 2015-05-27-ին։ Վերցված է 2015-06-06 
«Неглинная 18 – Доходное владение купцов Архангельских» (ռուսերեն)։ Достопримечательности Москвы։ Վերցված է 2015-06-06
Քենիա (լեռ)

Քենիա (անգլ.՝ Kenya), հանգած հրաբուխ Աֆրիկայում, Քենիայում։ Հատած կոնի ձևով բարձրանում է լավային սարավանդի վրա, Արևելա-Աֆրիկական բեկվածքների գոտուց արևելք։ Բարձրությունը 5199 մ է (Բատիան պիկ, 2-րդը՝ Աֆրիկայում)։ Ստորոտները ծածկված են խոնավ հասարակածային անտառներով։ 4800 մ-ից բարձր հավերժական ձյուն և սառցադաշտեր են։


== Ծանոթագրություններ ==
Ռիխարդ Գոշե

Ռիխարդ Գոշե (գերմ.՝ Richard Gosche, 1824[…], Կրոսնո Օդդժանսկիե - 1889[…], Հալե, Մերսբուրգ վարչական շրջան, Սաքսոնիա, Պրուսիայի թագավորություն, Գերմանական կայսրություն), գերմանացի հայագետ։
1863 թվականից՝ Հալլեի համալսարանի արևելյան գրականության և բանասիրության պրոֆեսոր։ 1847 թվականին Բեռլինում հրատարակել է «Ներածություն հայկական լեզվի և ցեղի արիական բնույթի մասին» աշխատությունը, որտեղ, Պետերմանից և Վինդիշմանից հետո, փորձել է ցույց տալ հայերենի իրանական լեզու լինելը և նրա կապը Փռյուգերենի հետ։ Այդ նպատակով կատարել է լեզվի, դիցաբանության և իրավունքի հարցերին առնչվող ստուգաբանություններ, որոնցից շատերը սխալ են և ունեն սոսկ պատմական արժեք։
Մահացել է 1889 թվականի հոկտեմբերի 27-ին, Հալլեում։


== Ծանոթագրություններ ==
Մեծ Ակեմ

Մեծ Ակեմ (ռուս.՝ Большой Акем), գետ Ռուսաստանում, հոսում է Ալթայի երկրամասում, Ալթայի Հանրապետությունում։ Գետաբերանը տեղակայված է Շիվերտա գետի ձախ ափով՝ 1 կմ հեռավորության վրա։ Գետի երկարությունը 12 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Վերին Օբի ավազանային շրջանին, գետի ջրատնտեսային տեղամասը Օբ գետն է, գետի ենթաավազանը Բիա և Կատուն գետերն են։ Գետի գետային ավազանը (Վերին) Օբ գետն է՝ մինչև Իրտիշի հետ միախառնման կետը։
Տվյալներն ըստ ջրային ռեսուրսների ֆեդերատիվ տեսչության․

Ջրային օբյեկտի, պետական ջրային գրանցման կոդը - 13010200312115100007873
Հիդրոլոգիական ուսումնասիրությունների կոդը - 115100787
Ավազանի կոդը - 13.01.02.003
Հիդրոլոգիական ուսումնասիրությունների հատորի համարը - 15
Թողարկումն ըստ հիդրոլոգիական ուսումնասիրությունների - 1


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Լեոպոլդ և Մստիսլավ Ռոստրոպովիչների տուն-թանգարան

Լեոպոլդ և Մստիսլավ Ռոստրոպովիչների տուն-թանգարան (ադրբ.՝ Leopold və Mstislav Rostropoviçlərin ev-muzeyi), թանգարան Բաքվում, որտեղ ծնվել և իր մանկության տարիներն է անցկացրել  երաժիշտ, դիրիժոր, թավջութակահար, դաշանակահար, հասարական գործիչ և դասախոս Մստիսլավ Ռոստրոպովիչը։ Թանգարանը գործում է 2002 թվականի մարտի 4-ից։


== Թանգարանի մասին ==

Մստիսլավ Ռոստրոպովիչը ծնվել է 1927 թվականի մարտի 27-ին, թավջութակահար Լեոպոլդ Ռոստրոպովիչի և դաշնակահարուհի Սոֆյա Ֆեդոտովայի ընտանիքում՝ Բաքվում, որտեղ նրանց ընտանիքը տեղափոխվել էր Օրենբուրգից։ Լեոպոլդ Ռոստրոպովիչը Ադրբեջանի կոնսերվատորիայի պրոֆեսոր էր։
Տուն-թանգարանը ստեղծվել է նույն տանը, որտեղ ապրել են Ռաստրոպովիչները։ Թանգարանի ցուցադրությունում կան նյութեր, որոնք արտացոլում են Ռոստրոպովիչի մանկությունը, երիտասարդությունը, կյանքը և ստեղծագործական տարիները։ Թանգարանի ցուցադրությունը բաղկացած է երկու մասից։ Առաջին մասը արտացոլում է տան այն վիճակը, երբ որ Ռոստրոպովիչների ընտանիքն ապրել է այնտեղ։ Թանգարանում ցուցադրված նմուշների շարքում կա Լեոպոլդ Ռոստրոպովիչի նամակը (1942) որդին։ Ցուցադրության երկրորդ մասում ներկայացված է Մստիսլավ Ռոստրոպովիչի կյանքն ու ստեղծագործությունը։ Թանգարանում ցուցադրվում են Մստիսլավ Ռոստրոպովիչի մասին ֆիլմեր, մաեստրոյի կողմից գրված ստեղծագործությունների ձայներիզներ և սկավառակներ։ Ռոստրոպովիչի երաժշտությունները մշտապես հնչում են թանգարանում։


== Ծանոթագրություններ ==
Բրուք Ադամս

Բրուք Ադամս (անգլ.՝ Brooke Adams, փետրվարի 8, 1949(1949-02-08), Նյու Յորք, Նյու Յորք, ԱՄՆ), ամերիկացի դերասանուհի, կինոռեժիսոր, սցենարիստ և կինոպրոդյուսեր։


== Կենսագրություն ==
Բրուք Ադամսը ծնվել է 1949 թվականի փետրվարի 8-ին Ամերիկայի Նյու Յորք նահանգի Նյու Յորք քաղաքում՝ պրոդյուսեր Ռոբերտ Ադամսի և դերասանուհի Ռոզալինդ Ադամսի ընտանիքում։ Բրուկը ունի ավագ քույր՝ դերասանուհի Լինն Ադամսը (ծնված 1944 թվականին)։
Բրուքն ավարտել է կատարողական արվեստների բարձրագույն դպրոցը («High School for the Performing Arts») և ամերիկյան բալետ դպրոցը («School of American Ballet»)։


== Կարիերա ==
Բրուքն իր կարիերան սկսել է 1955 թվականին որպես թատրոնի դերասանուհի։ 1963 թվականին Ադամսը նորամուտ է կատարել կինոյում՝ խաղալով Մարկի Մորգանի դերը «East Side/West Side» հեռուստասերիալի «Իմ երեխան՝ երկուշաբթի առավոտյան» էպիզոդում։ Ընդհանուր առմամբ նա նկարահանվել է 62 ֆիլմերում և հեռուստասերիալներում։
2002 թվականին Բրուկը նորամուտ է կատարել որպես պրոդյուսեր «Հայտնագործվել է» ֆիլմում, որտեղ նա նաև խաղացել է Էլիզաբեթ Ջեյմս Տիվի դերը։
2009 թվականին Բրուկը նորամուտ է կատարել որպես ռեժիսոր և սցենարիստ «Նյարդայնացնող ընտանի կենդանի» կարճամետրաժ ֆիլմում։


== Անձնական կյանք ==
1992 թվասկանին Բրուկն ամուսնացել է դերասան Տոնի Շալուբի(ծնված 1953 թվականին) հետ, ում հետ, մինչև ամուսնությունը, նա հանդիպել է 4 տարի։ 
Ամուսիններն ունեին երկու որդեգրած աղջիկներ՝ Ջոզի Լինն Շալուբը (ծնված 1988 թվականին) և Սոֆի Շալուբը (ծնված 1993 թվականին)։


== Առողջական խնդիրներ ==
2004 թվականի մարտին Բրուկից հեռացրել են կույր աղիքը։


== Ֆիլմագրություն ==


== Ծանոթագրություններ ==


== Արտաքին հղումներ ==
Բրուկ Ադամս (անգլ.) Internet Movie Database կայքում
Ումբերտո Ջորդանո

Ումբերտո Ջորդանո (իտալերեն՝ Umberto Menotti Maria Giordano, օգոստոսի 28, 1867(1867-08-28)[…], Ֆոջա, Ապուլիա, Իտալիա - նոյեմբերի 12, 1948(1948-11-12)[…], Միլան, Իտալիա), իտալացի օպերային երգահան, «վերիզմի» ներկայացուցիչներից մեկը։ Գրել է 11 օպերա, որոնցից առավել հայտնիներն են և ներկայումս էլ հաճախակի բեմադրվում են «Անդրե Շենիե» (Andrea Chénier; 1896) և «Ֆեդորա» (Fedora; 1898) օպերաները։


== Ստեղծագործություններ ==
Marina (1888)
Mala vita (21 փետրվարի 1892, Teatro Argentina, Հռոմ)
Regina Diaz (5 մարտի 1894, Teatro Mercadante, Նեապոլ)
Andrea Chénier (28 մարտի 1896, Լա Սկալա, Միլան)
Fedora (opera)|Fedora]] (17 նոյեմբերի 1898, Teatro Lirico, Milan)
Il Voto (Mala Vita-ի վերամշակում) (6 սեպտեմբերի 1902, Teatro Bellini, Նեապոլ)
Siberia (opera)|Siberia]] (19 դեկտեմբերի 1903, Լա Սկալա, Միլան, rev. 1927)
Marcella (9 նոյեմբերի 1907, Teatro Lirico, Միլան)
Mese mariano (17 մարտի 1910, Teatro Massimo, Պալերմո)
Madame Sans-Gêne (25 հունվարի 1915, Մետրոպոլիտեն օպերա, Նյու Յորք)
Giove a Pompei (6 հուլիսի 1921, Teatro La Pariola, Հռոմ)
La cena delle beffe (20 դեկտեմբերի 1924, Լա Սկալա, Միլան)
Il re (12 հունվարի 1929, Լա Սկալա, Միլան)
 festa del Nilo (անավարտ)


== Ծանոթագրություններ ==


== Գրականություն ==
M. Morini: Umberto Giordano (Milan, 1968)


== Արտաքին հղումներ ==
Краткая биография (ֆր.)
Джордано на findagrave.com
Ազգատիկին

Ազգատիկին, հայկական իգական անուն։ Կազմված է հայերեն ազգ և տիկին բառերից։ Հիշատակված է Վայոց ձորի Գլաձոր վանքում 1334 թվականին գրված մի Ավետարանում։


== Ծանոթագրություններ ==
(5787) 1992 FA1

(5787) 1992 FA1, աստերոիդ աստերոիդների հիմնական գոտում։ Հայտնաբերվել է 1992 թվականի մարտի 26-ին Սեյձի Ուեդայի և Հիրոսի Կանեդայի կողմից Կուշիրոյում։
Միջին հեռավորությունը Արեգակից կազմում է 2,251518 ա. մ., առավելագույնը մոտենում է 1,9728 ա. մ. հեռավորության վրա և հեռանում 2,5302 ա. մ.։ Արեգակի շուրջ մեկ ամբողջական պտույտ է կատարում 1233,99 երկրային օրվա ընթացքում, իր ուղեծրով շարժվելով միջինում 0,291737 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 4,21° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(5787) 1992 FA1 աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Շահկուլան

Շահկուլան, գյուղ Արևմտյան Հայաստանում, Խարբերդի վիլայեթի Չարսանջակի գավառակում։


== Պատմություն ==
Գյուղն ավերվել և մարդաթափ է արվել 1914-1918 թվականների Մեծ եղեռնի ժամանակ։


== Բնակչությւոն ==
XX դարի սկզբին ուներ 20 տուն հայ բնակիչ։


== Տնտեսություն ==
Բնակչության հիմնական զբաղմունքը անասնապահությունն ու երկրագործությունն էր։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Խարբերդի նահանգի հայաբնակ բնակավայրեր


== Ծանոթագրություններ ==
Թութ

Անվան այլ կիրառումների համար տե՛ս՝ Թութ (այլ կիրառումներ)Թութ, գյուղ Արևմտյան Հայաստանում, Կիլիկիայի Ուրֆայի նահանգում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Կիլիկիայի հայաբնակ բնակավայրեր


== Ծանոթագրություններ ==
Լուսինե Կիրակոսյան

Լուսինե Պարույրի Կիրակոսյան (Լուսիկ Կիրակոսյան, դեկտեմբերի 4, 1946(1946-12-04), Լենինական, Հայկական ԽՍՀ, ԽՍՀՄ - ապրիլի 3, 2023(2023-04-03), Երևան, Հայաստան), հայ դերասանուհի, Հայաստանի վաստակավոր արտիստ (2008)։


== Կենսագրություն ==
Ծնվել է դեկտեմբերի 4-ին, Լենինականում (այժմ՝ Գյումրի)։ Դպրոցում սովորելուն զուգահեռ աշխատել է Գյումրու դրամատիկական թատրոնում։ Լուսինե Կիրակոսյանի տաղանդը ի հայտ է եկել դեռ մանուկ հասակից, երբ 1-ին դասարանից սկսած բեմադրություններ է արել բակի երեխաների հետ։ 1969 թվականին ավարտել է Երևանի գեղարվեստաթատերական ինստիտուտը՝ Վարդան Աճեմյանի արվեստանոցը։ Նույն թվականից Հրաչյա Ղափլանյանի հրավերով աշխատել է Երևանի դրամատիկական թատրոնում՝ որպես դերասանուհի։
Խաղացած ներկայացումներից են՝ Երվանդ Օտյանի «Սեր և ծիծաղ» (Նվարդ), Ս. Ստրատիևի «Ավտոբուս» (Կին), Ժորա Հարությունյանի «Քո վերջին հանգրվանը» (Սիրարփի), Բ. Շոուի «Շոկոլադ ուտող զինվորը» (Լուկա), Գ. Արշակյանի «Այս աշխարհի փոքրերը» (Անահիտ), Մ. Մնացականյանի «Թաղի զավակը» (Սաթիկ), Պերճ Զեյթունցյանի «Կանգ առ երկրագունդ» (Սիրուշ), Ա. Մակայոնոկի «Հալածված առաքյալը» (Մայր), Խ. Միլիանի «Ցիանակալիում… կաթով կամ առանց կաթի» (Վեներանդա) և այլն։ Նկարահանվել է «Հեծյալը, որին սպասում էին» (1984), «Ավտոբուս» (1988), «Լաբիրինթ» (1994), «Մեր բակը 1» (1996) ֆիլմերում։ Հեռուստադիտողի հիշողության մեջ միշտ մնացել և մնում է Լուսինե Կիրակոսյանի մարմնավորած Ռոզ-ի կերպարը «Վերվարածները ընտանիքում» առաջին հայկական հեռուստասերիալից։ 2007 թվականին արժանացել է Հայաստանի վաստակավոր արտիստի կոչման, 2010 թվականին՝ ՀԹԳՄ «Արտավազդ» մրցանակի՝ կնոջ երկրորդ պլանի լավագույն դերակատարման համար (Ցիանակալիում․․․ կաթով կամ առանց կաթի)։


== Դերակատարումներ ==


== Ֆիլմագրություն ==


== Մրցանակներ ==
Ասմունքի դափնեկիր
Հումորի դափնեկիր
Երգի առաջատար
«Արտավազդ» մրցանակ (2011)
Հայաստանի վաստակավոր արտիստ (2008)


== Ծանոթագրություններ ==


== Արտաքին հղումներ ==
Շատ կուզեի մեծ ընտանիք ու շատ երեխաներ ունենալ… Լուսինե Կիրակոսյան
Զուբովկա (գյուղ, Կրասնոկամսկի շրջան)

Անվան այլ կիրառումների համար տե՛ս՝ ԶուբովկաԶուբովկա (ռուս.՝ Зубовка, բաշկիրերեն՝ Зубовка), գյուղ Ռուսաստանի, Բաշկորտոստան հանրապետության Կրասնոկամսկի շրջանի կազմում։
Բնակչությունը 2009 թվականին գրանցված տվյալներով կազմել է 29 մարդ։


== Աշխարհագրական դիրք ==
Հեռավորությունը մինչև՝

Շրջկենտրոն (Նիկոլո-Բերեզովկա)՝ 5 կմ,
Գյուղական ավագանու կենտրոն (Մուզյակ)՝ 20 կմ,
Մոտակա երկաթուղային կայարան՝ 4 կմ.,
Մոտակա քաղաքը (Նեֆտեկամսկ)՝ 10 կմ։2002 թվականի մարդահամարի համաձայն գերակշռող ազգությունը ռուսներն են (82%) և բաշկիրներ (18%)։
1870 թվականին Զուբովկայում բնակել է101 մարդ (16 տնտեսություն), 1896 թվականին՝ 167 մարդ, 1920 թվականին՝ 180 բնակիչ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ծիլքար (այլ կիրառումներ)

Ծիլքար, կարող է վերաբերել՝

Ծիլքար - լեռնագագաթ Արագածոտնի և Լոռու մարզերի սահմանագլխին, Փամբակի լեռների արևմտյան մասում, համանուն գյուղից 1,5 կմ հյուսիս-արևելք
Ծիլքար - գյուղ է Արագածոտնի մարզում
Ներքին Խալիլբեյլու

Ներքին Խալիլբեյլու (ադրբ.՝ Aşağı Xalilbeyli), գյուղ ներկայիս Ադրբեջանական Հանրապետության Շամքորի շրջանում։


== Բնակչություն ==
Բնակչությունը կազմում է 6,202 մարդ (2008)։


== Ծանոթագրություններ ==


== Արտաքին հղումներ ==
Ներքին Խալիլբեյլու բնակավայրը «GEOnet Names Server» կայքում։
Բելոգորսկի շրջան (այլ կիրառումներ)

Բելոգորսկի շրջան, կարող է վերաբերել՝

Բելոգորսկի շրջան - մունիցիպալ շրջան Ռուսաստանի Դաշնության Ամուրի մարզում
Բելոգորսկի շրջան - շրջան Ուկրաինայի Խմելնիցկիի մարզում
Բելոգորսկի շրջան - շրջան Ուկրաինայի Ղրիմի Ինքնավար Հանրապետությունում
Չերկաշչանի

Չերկաշչանի (ուկրաիներեն՝ Черкащани), գյուղ Ուկրաինայի Պոլտավայի մարզի Միրգորոդի շրջանում։
2001 թվականի տվյալներով Չերկաշչանի գյուղում բնակվում էր 524 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ակվերան

Ակվերան, գյուղ Արևմտյան Հայաստանում, Դիարբեքիրի վիլայեթի Դիարբեքիրի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Դիարբեքիրի նահանգի հայաբնակ բնակավայրեր


== Ծանոթագրություններ ==
Մյուդովկա

Մյուդովկա (ուկրաիներեն՝ Мюдівка), գյուղ Ուկրաինայի Կիրովոգրադի մարզի Բոբրինեցի շրջանում։
2001 թվականի տվյալներով Մյուդովկա գյուղում բնակվում էր 78 մարդ։ Բնակավայրը զբաղեցնում է 0,2 կմ² տարածք։ Բնակչության խտությունը կազմում էր 390 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Գառնիկ Ավալյան

Գառնիկ Ավալյան (6 սեպտեմբերի, 1962, Իջևան), ԽՍՀՄ և հայ ֆուտբոլիստ, հարձակվող։ 2013 թվականի հունվարից համարվում է Ռյազանի «Զվեզդա» ակումբի գլխավոր մարզիչը։


== Կենսագրություն ==
Ռյազանի «Տորպեդոն», որում խաղացել է Ավալյանը, 2 տարի անընդմեջ «Կռիլյա Սովետովի» հետ խաղաց երկրորդ լիգայում։ Մարզիչ Վիկտոր Անտիխովիչը համոզում էր Ավալյանին գալ «Կռիլյա» և շարունակեց դա նույնիսկ այն դեպքում, երբ իր թիմը հայտնվեց Բարձրագույն դիվիզիոնում, մինչև որ Գառնիկ Ավալյանը չհամոզվեց։ Այսպես, 30 տարեկանում նա առաջին անգամ սկսեց խաղալ Բարձրագույն դիվիզիոնում, առաջին խաղը անցկացնելով Կռիլյա Սովետովի կազմում՝ 1993 մարտի 8-ին։
Հայաստանի հավաքականի կազմում խաղացել է 8 խաղ և խփել 2 գոլ։


== Անձնական կյանք ==
Ամուսնացած է, ունի 2 աղջիկ։


== Կարիերա ==
Առաջնություններ

Ռուսաստանի գավաթներ


== Ձեռքբերումներ ==
Սպորտի վարպետ
Համարվել է «Կրիլիա Սովետովի ավագը», 2009 թվականին ստացել է «Կրիլյա Սովետովի վաստակավոր վետերան»ի կոչում
Խաղացել է Ռուսաստանի ուսանողական և Հայաստանի ազգային հավաքականների կազմերում (9 խաղ, 1 գոլ)
Ռուսաստանի առաջնությունում անցկացրել է 228 խաղ, խփել է 42 գոլ
2002 թվականի հուլիսից մինչև 2010 թվականի հունվարը (ընդհատումներով) համարվել է «Ռյազանի» գլխավոր մարզիչը


== Ծանոթագրություններ ==


== Արտաքին հղումներ ==
Պրոֆիլը armfootball.tripod.com կայքում (անգլ.)
Պրոֆիլը footballdatabase.eu կայքում (անգլ.)
Սինիցևկա

Սինիցևկա (ուկրաիներեն՝ Синицівка), գյուղ Ուկրաինայի Կիրովոգրադի մարզի Ուլյանովսկի շրջանում։
2001 թվականի տվյալներով Սինիցևկա գյուղում բնակվում էր 494 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Վիլլա Մեդիչիի

Վիլլա Մեդիչիի (իտալերեն՝ Villa Medici), վիլլա և ճարտարապետական համալիր Հռոմի Պինչո բլրի լանջին, Վիլլա Բորգեզեից ներքև, Տրինիտա դել Մոնտեի հարևանությամբ։ Նախկինում այդ վայրում տարածված էր հանրահայտ Լուկուլայի այգիները։ Այստեղ է գտնվել վիլլան, որտեղ կյանքից զրկվել է կայսրուհի Մեսալինան։ Վիլլա Մեդիչիին հիմնադրվել է Ֆերդինանդո I Մեդիչիի կողմից և այժմ հանդիսանում է Ֆրանսիայի հանրապետության սեփականությունը՝ այնտեղ գործում է Ֆրանսիական ակադեմիան Հռոմում։


== Պատմություն ==
1564 թվականին կարդինալի ազգական Ջովաննի Ռիչին գնում է այդ տարածքը և սկսում վիլլայի բարեկարգումը ճարտարապետ Նանի Լիպիի ղեկավարությամբ։ Սակայն վերջինս մահանում է և աշխատանքները շարունակվում են նրա որդու՝ Անիբալե Լիպիի ղեկավարությամբ։
1576 թվականին սեփականությունը ձեռք է բերվում կարդինալ Ֆերդինանդո Մեդիչիի կողմից, որը ավարտում է կառույցը Բարտոլոմեո Ամանատիի էսքիզներով։ Վիլլա Մեդիչիին անմիջապես դառնում է Հռոմի առաջին կառույցը, որը խորհրդանշում էր Մեդիչիների գերիշխանությունը իտալական իշխանների շրջանում և ապահովելու իրենց մշտական ներկայությունը Հռոմում։ Կարդինալի պնդմամբ, Ամանատին դիզայնի մեջ է ներառում հռոմյան բարելիեֆներ և արձաններ, որի արդյունքում Վիլլա Մեդիչիիի ճակատամասը դառնում է թանգարան բաց երկնքի տակ։ Վիլլան շրջապատված է հսկայական այգիներով, որոնք հիշեցնում էին Պիզայում և Ֆլորենցիայում կարդինալի հայր Կոզիմո I Մեդիչիի ստեղծած բուսաբանական այգիները։
Ֆերդինանդո Մեդիչին այգին զարդարում է արձաներով, որոնք կամ ձեռք է բերում հռոմյան տարբեր հավաքածուներից, կամ գնում է անհատներից։ Վիլլայի սկզբնամասի շատրվանը կառուցվում է 1589 թվականին Անիբալե Լիպիի կողմից։ Մեկ ու կես դար Վիլլա Մեդիչիին հանդիսանում էր հռոմեական ազնվականության զբոսանքի վայրը։
Երբ Մեդիչիների արական գծի վերջին ներկայացուցիչը մահանում է 1737 թվականին, վիլլան անցնում է Լոթարինգիայի տանը, իսկ այնուհետև, կարճ ժամանակով, Էրթուրիայի թագավորությանը։ Այսպիսով, Նապոլեոն Բոնապարտը դառնում է Վիլլա Մեդիչիիի տիրակալը, այնուհետև այն դարձնելով Ֆրանսիական ակադեմիա։
1656 թվականին, Շվեդիայի թագուհի Կրիստինան, կրակում է Սանտ Անջելո ամրոցի վրայի հրանոթներից մեկից, առանց նշան բռնելու և արկը ոչնչացնում է ճակատամասը զարդարող ֆլորենցիական ջրաշուշաններից մեկը։


== Հռոմի Ֆրանսիական ակադեմիա ==

1803 թվականին Նապոլեոն Բոնապարտը Հռոմի Ֆրանսիական ակադեմիան տեղափոխում է Վիլլա Մեդիչիի, նպատակ ունենալով պահպանել այն ֆրանսիական հեղափոխությունից հետո։ Վիլլան և այգիները ողբալի վիճակում էին և նա ցանկանում է վերականգնել այն և Ֆրանսիայի նկարիչներին, ովքեր շահում էին Հռոմյան մրցանակը, հնարավորություն տալ տեսնել և արտատպել անտիկ ժամանակաշրջանի և Վերածննդի գլուխգործոցները։ Երիտասարդ ճարտարապետ Օգյուստ Անրի Վիկտոր դե Մոնտինի Գրաջին նախաձեռնում է վերակառուցումը։
1835-1840 թվականներին ակադեմիան ղեկավարում էր Էնգրը։
Առաջին համաշխարհային պատերազմի ժամանակ մրցանակ չէր շնորհվում, իսկ Երկրորդ համաշխարհային պատերազմի ժամանակ Մուսոլինին բռնագրավում է Վիլլա Մեդիչիին։
Վիլլա Մեդիչիիի տիրապետումը Փարիզի Կերպարվեստի ակադեմիան և Ֆրանսիայի Ինստիտուտը փոխանցում են Ֆրանսիայի մշակույթի նախարարությանը։


== Աղբյուրներ ==
Вилла Медичи - Французская Академия в Риме (фр., ит., англ.)
Official website of the Villa Medici
Էպիզոոտոլոգիա

Էպիզոոտոլոգիա, (էպի… վրա,  zoon – կենդանի և … լոգիա), գյուղատնտեսական կենդանիների վարակիչ հիվանդությունների առաջացման, զարգացման և մարման օրինաչափություններն ուսումնասիրող գիտություն։ 
Մշակում է նաև վարակիչ հիվանդությունների դեմ պայքարի, բուժման և կանխարգելման միջոցառումներ։ Ունի ընդհանուր և մասնավոր բաժիններ։ Ընդհանուրը բացահայտում է հիվանդությունների զարգացման պրոցեսի օրինաչափություններն ու ընդհանուր հարցերը, մշակում դրանց դեմ պայքարի ու վերացման սկզբունքները, իսկ մասնավորը՝ առանձին հիվանդություններին վերաբերող նույն հարցերը։ 


== Տես նաև ==
Անասնաբուժություն


== Գրականություն ==
Բոյախչյան Հ. Բ., Էպիզոոտոլոգիա և միկրոբիոլոգիա, Ե., 1962:
Ганушкин M.C., Общая эпизоотология, 4 Изд., M., 1961.
Ուգնև

Ուգնև (ուկրաիներեն՝ Угнів), քաղաք Ուկրաինայի Լվովի մարզի Սոկալի շրջանում, շրջանային նշանակության քաղաք։ Հիմնադրվել է 1462 թվականին։
Չճշտված տվյալներով Ուգնև քաղաքում բնակվում էր 999 մարդ։ Բնակավայրը զբաղեցնում է 2,48 կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Պոմպեյանա

Պոմպեիանա  (իտալերեն՝ Pompeiana ) կոմունա Իտալիայի Լիգուրիա մարզի Իմպերիա գավառում։
Բնակչությունը կազմում է 852 մարդ (2008)։ Բնակչության խտությունը՝ 158 մարդ/կմ²։ Տարածքը կազմում է 5 կմ²։ Փոստային ինդեքս՝ 18015։ Հեռախոսային կոդ՝ 0184։


== Ժողովրդագրություն ==
Բնակչության դինամիկան.


== Համայնքի վարչակազմ ==
Հեռախոսահամար՝ 0184 486777
Էլեկտրոնային հասցեն՝ info@comunedipompeiana.net
Պաշտոնական կայք՝ http://www.comunedipompeiana.net


== Արտաքին հղումներ ==
Քաղաքի պաշտոնական կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Գեստապո

Գեստապո (գերմ.՝  Gestapo-լրիվ՝ Geheime Staatspolizei), պետական գաղտնի ոստիկանություն ֆաշիստական Գերմանիայում։ Ստեղծվել է 1933 թվականի ապրիլին՝ ֆաշիզմի քաղաքական հակառակորդներին ֆիզիկապես ոչնչացնելու նպատակով։ Գերմանիայում և նրա սահմաններից դուրս հանդես էր գալիս որպես արյունալի տեռորի գործիք։ 1936 թվականին Գեստապոյի կայսերական ղեկավար նշանակվեց Հիմլերը։ Գեստապոյի համակենտրոնացման ճամբարներում և զնդաններում առանց հետաքննության և դատի սպանվել ու տանջամահ են արվել հարյուր հազարավոր հակաֆաշիստներ։ Գեստապոն գործակալներ ուներ հիմնարկ-ձեռնարկություններում և բնակելի թաղամասերում, իսկ հատուկ բաժինը հսկում էր նացիստական կուսակցության անդամներին։ 1939-1945 թվականների երկրորդ համաշխարհային պատերազմի տարիներին Գեստապոյի մարմինները (գաղտնի ոստիկանություն, զոնդեր-կոմանդներ և այլն) օկուպացված տարածքներում դաժան հաշվեհարդար էին տեսնում խաղաղ բնակչության և ռազմագերիների նկատմամբ։ Ֆաշիստական Գերմանիայի ջախջախումից հետո Գերմանիայի Վերահսկիչ խորհրդի համար 2 օրենքով (1945) Գեստապոն վերացվեց և հայտարարվեց օրենքից դուրս։ 1946 թվականին, Նյուրնբերգում, Միջազգային զինվորական տրիբունալը Գեստապոն ճանաչեց հանցագործ կազմակերպություն։
Վերջատե

Վերջատե  (իտալերեն՝ Vergiate), քաղաք Իտալիայում, գտնվում է Լոմբարդիա մարզում՝ Վարեզե գավառում։
Բնակչությունը ըստ 2004 թվականի տվյալների կազմում է 8740 մարդ։ Բնակչության միջին խտությունը՝ 401 մարդ/կմ²։ Զբաղեցնում է 21 կմ² տարածք։ Փոստային ինդեքս՝ 21029։ Հեռախոսային կոդը՝ 0331։
Սուրբ Մարտին Տուրը համարվում է բնակավայրի հովանավոր սուրբը։ Տոնը նշվում է ամեն տարի նոյեմբերի 11-ին։


== Արտաքին հղումներ ==
http://www.comune.vergiate.it/(չաշխատող հղում)


== Ծանոթագրություններ ==
Սեն Սորնեն (այլ կիրառումներ)

Սեն Սորնեն, կարող է վերաբերել՝

Սեն Սորնեն - համայնք Ֆրանսիայում, որը գտնվում է Օվերն մարզի Ալյեի գավառում
Սեն Սորնեն - համայնք Ֆրանսիայում, Պուատու Շարանտա մարզի Ծովափնյա Շարանտի գավառում
Մալոալեկսանդրովկա

Մալոալեկսանդրովկա (ռուս.՝ Малоалександровка, բաշկիրերեն՝ Бәләкәй Александровка), գյուղ Ռուսաստանի Բաշկորտոստան հանրապետության Բելեբեևսկի շրջանի կազմում։
Բնակչությունը 2009 թվականին գրանցված տվյալներով կազմում էր 248 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Մատու Գրոսու նահանգի հարավարևմտյան մարզ

Մատու Գրոսու նահանգի հարավ-արևմուտք (պորտ.՝ Mesorregião do Sudoeste Mato-Grossense), վարչական մեզոշրջան Բրազիլիայում, մտնում է Պիաուի նահանգի մեջ։ Բնակչությունը կազմում է 306 183 մարդ 2006 թվականի տվյալով։ Զբաղեցված տարածքը 72 064.499 կմ²։ Բնակչության խտությունը 4.2 մարդ/կմ²։


== Վիճակագրություն ==
Համախառն ներքին արտադրանքը կազմել է 1 903 630 060,00 (ըստ Բրազիլիայի ինստիտուտի աշխարհագրության և վիճակագրության տվյալների)
Համախառն ներքին արտադրանքը մեկ շնչի հաշվով 2003 թվականին կազմում է 6 522,98 ռեալ (ըստ Բրազիլիայի ինստիտուտի աշխարհագրության և վիճակագրության տվյալների)
Խոթանլի

Խոթանլի, Խափանլի, գյուղ Արևելյան Հայաստանում, նախկին Կարսի մարզի Կարսի գավառում։ 1913 թվականի հունվարի 1-ի տվյալներով ուներ 430 (51 ընտանիք) բնակիչ։ Զբաղվում էին երկրագործությամբ և անասնապահությամբ։ 1878 թվականին միացվել է Ռուսաստանին։ Խոթանլիի հայերը բռնությամբ տեղահանվել են 1920 թվականի հայ-թուրքական պատերազմի ժամանակ և բնակություն հաստատել Արևելյան Հայաստանում։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն


== Տես նաև ==
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն
Սոմմա Վեզուվիանա

Սոմմա Վեզուվիանա (իտալերեն՝ Somma Vesuviana ), կոմունա Իտալիայում՝ Կամպանիա մարզի Նեապոլի գավառում։
Բնակչությունը կազմում է 32 838 մարդ (2001 թվական), բնակչության խտությունը կազմում է 1068,3մարդ/կմ²։ Զբաղեցնում է 30,74 կմ² մակերես տարածք։ Փոստային ինդեքս՝ 80049, հեռախոսային կոդ՝ 081։


== Ծանոթագրություններ ==
Գորգուլ

Գորգուլ (վրաց.՝ გორგული), գյուղ Վրաստանում։ Գտնվում է Սամցխե-Ջավախք մարզի Ադիգենի մունիցիպալիտետում։


== Դիրք ==
Գյուղը գտնվում է ծովի մակարդակից 1200 մետր բարձրության վրա։ Շրջկենտրոն Ադիգենից հեռու է 1 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 155 մարդ։


== Ծանոթագրություններ ==
Նիկիֆորովո (գյուղ, Ելնինսկի շրջան)

Անվան այլ կիրառումների համար տե՛ս՝ ՆիկիֆորովոՆիկիֆորովո (ռուս.՝ Никифорово), գյուղ Ռուսաստանի Սմոլենսկի մարզի Ելնինսկի շրջանի կազմում։
Բնակչությունը 2007 թվականին գրանցված տվյալներով կազմում էր 2 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Աղջիկը փնտրում է հորը

«Աղջիկը փնտրում է հորը» (ռուս.՝ «Девочка ищет отца»), ռեժիսոր Լև Գոլուբի ֆիլմը, որը նկարահանվել է «Բելառուսֆիլմ» կինոստուդիայում 1959 թվականին Եվգենի Ռիսսի համանուն պիեսի հիման վրա, որը հետագայում գրողի կողմից վերամշակվել է համանուն վիպակի։


== Սյուժե ==
Ֆիլմը պատմում է պարտիզանների հրամանատար Պանասի փոքրիկ դստեր մասին, որը Հայրենական մեծ պատերազմի ժամանակ մնում է մենակ գերմանացիների կողմից օկուպացված Բելառուսիայում։ Աղջկան անտառային տնակում թաքցնում է ծեր անտառապահը։ Գերմանացիները փնտրում են Լենային՝ ցանկանալով նրան օգտագործել որպես պատանդ։ Զոհված անտառապահի թոռը՝ Յանկան, վտանգելով իր կյանքը, պարտիզանի աղջկան փրկում է ֆաշիստներից։ Ֆիլմի հիմքում ընկած են գեստապոյից քառամյա աղջկան փրկելու ընթացքում տեղի ունեցած իրադարձությունները։


== Դերերում ==


== Մրցանակներ ==
Մար դել Պլատայի միջազգային կինոփառատոնի հատուկ մրցանակ Աննա Կամենկովային մանկական լավագույն դերակատարման համար, Արգենտինա, 1960 թվական
Վիչենցայում անցկացված ընտանիքի մասին ֆիլմերի ІІ միջազգային կինոփառատոնի 2-րդ մրցանակ ֆիլմին, «Ոսկե ձայնապնակ» մրցանակ նկարիչ Յուրի Բուլիչևին, Իտալիա, 1965 թվական։


== Նկարահանումների վայր ==
Ֆիլմը նկարահանվել է Մոզիր քաղաքում և նրա շրջակայքում 1958 թվականին։


== Ծանոթագրություններ ==


== Արտաքին հղումներ ==
Текст повести на сайте Либ.ру
Ալիսիա Մորո դե Խուստո

Ալիսիա Մորո դե Խուստո (իսպ.՝ Alicia Moreau de Justo, հոկտեմբերի 11, 1885(1885-10-11), Լոնդոն, Մեծ Բրիտանիայի և Իռլանդիայի միացյալ թագավորություն - մայիսի 12, 1986(1986-05-12), Բուենոս Այրես, Արգենտինա), արգենտինացի բժիշկ, քաղաքական գործիչ, խաղաղարար և մարդու իրավունքների պաշտպանության ակտիվիստ։ Նա առաջատար դեմք էր Արգենտինայի ֆեմինիզմի և սոցիալիզմի ոլորտներում։


== Կյանք և գործունեություն ==
20-րդ դարի սկզբից նա ընդգրկվել է կանանց իրավունքների պաշտպանության շարժումներում։ 1902 թվականին համախոհների հետ ստեղծել է Արգենտինայի ֆեմինիստական սոցիալիստական կենտրոնը և Արգենտինայի ֆեմինիստական աշխատանքային միությունը։
Նա խորհրդաժողովներ է կազմակերպել Լույս հիմնադրամում և իր հոր հետ հիմնադրել է Ateneo Popular կազմակերպությունը։ Եղել է «Նոր մարդկություն» (իսպ.՝ Humanidad Nueva) ամսագրի գլխավոր խմբագիրը և «Մեր դեպքը» (իսպ.՝ Nuestra Causa) պարբերականի տնօրենը։ 1914 թվականին նա ավարտել է քոլեջը որպես բժիշկ և մի քանի տարի անց միացել է Արգենտինայի Սոցիալիստական կուսակցությանը։ Դրանից որոշ ժամանակ անց նա ամուսանցել է քաղաքական գործիչ Խուան Բ. Խուստոյի հետ և նրանք ունեցել են երեք երեխա։
1918 թվականին հիմնել է Unión Feminista Nacional (Ազգային ֆեմինիստական միություն) միությունը և նրա ամուսնու մահից հետո, 1928 թվականին նա շարունակել է կանանց իրավունքների պաշտպանությանն ուղղված իր քաղաքական գործունեությունը, հատկապես, երբ խոսքը վերաբերել է կանանց ընտրելու իրավունքին, հավասար պայմաններով աշխատանքային իրավունքին, հանրային առողջությանն ու հանրային կրթությանը։ 1932 թվականին նա նախագծել է կանանց սուֆրաժիստական շարժմում ստեղծելու օրենքի նախագիծը, որն Արգենտինայում չի արտոնվել մինչև 1947 թվականը։
Նա աջակցում էր Երկրորդ իսպանական պետությանը Իսպանիայի քաղաքացիական պատերազմի ժամանակ և դեմ էր պերոնիզմին, ինչը նա բնորոշում էր որպես հակադեմոկրատիա։ 1958 թվականին նա մասնակցել է Սոցիալիստական կուսակցության բաժանմանն ու Արգենտինայի սոցիալիստական կուսակցության ստեղծմանը, դառնալով La Vanguardia օրաթերթի գլխավոր տնօրենը մինչև 1960 թվականը։
Նա շարունակել է աշխատել մինչև իր կյանքի վերջին տարիները, 1975 թվականին մասնակցել է Մարդու իրավունքների մշտական հանձնաժողովի ստեղծմանը։


== Արգենտինայի ֆեմինիստական միություն ==
Եղել է Արգենտինայի ֆեմինիստական միության համահիմնադիրը, որը նպատակ ուներ միավորելու այդ ժամանակ Արգենտինայում գործող տարբեր ֆեմինիստական կազմակերպությունները։ Դրանցից էին Ֆեմինիստական սոցիալիստական կենտրոնը, Ֆեմինիստական սոցիալիստական համաժողովն ու Կանանց ազգային խորհուրդը։ Ֆեմինիստական կազմակերպությունների հիմնական գործունեությունն ուղղված էր աջակցելու մի շարք օրինագծերի արտոնմանը, որոնք պաշտպանում էին կանանց աշխատելու իրավունքը, ինչպես նաև` նպատակ ունեին պաշտպանելու միայնակ մայրերին։ Այդ կազմակերպությունը հրատարակում էր Nuestra Causa ամսագիրը` իրենց գաղափարները տարածելու և կանանց ակտիվ գործողություններ կազմակերպելու համար։


== Ծանոթագրություններ ==
Ռաֆայել Զաքարյան

Ռաֆայել Գրիշայի Զաքարյան (մարտի 7, 1956(1956-03-07), Երևան, Հայկական ԽՍՀ, ԽՍՀՄ), ՀՀ իրավապահ մարմինների գործիչ, ՀՀ ոստիկանության կազմակերպված հանցավորության դեմ պայքարի գլխավոր վարչության պետ։ Ոստիկանության գեներալ-մայոր (2015)։


== Կրթություն ==
1982 թ. ավարտել է Երևանի պետական համալսարանը։


== Ծառայությունը ==
1974-1976 թթ. ծառայել է Խորհրդային բանակում։
1983 թ. - Հրազդանի ՆԳ բաժնի միլիցիայի տեղամասային տեսուչ,
1983-1986 թթ. - Հրազդանի ՆԳ բաժնի Ծաղկաձորի քաղաքային միլիցիայի բաժանմունքի տեղամասային տեսուչ,
1986-1989 թթ. - Հրազդանի ՆԳ բաժնի քրեական հետախուզության բաժանմունքի օպերլիազոր,
1989-1990 թթ. - Հրազդանի ՆԳ բաժնի քրեական հետախուզության բաժանմունքի անչափահասների գործերով ավագ օպերլիազոր,
1990-1991 թթ. - Հրազդանի ՆԳ բաժնի քրեական հետախուզության բաժանմունքի պետի տեղակալ,
1991 թ. - Հրազդանի ՆԳ բաժնի պետի տեղակալ,
1991-1994 թթ. - Սևանի ՆԳ բաժնի պետ,
1994-1995 թթ. - Մարտունու ՆԳ բաժնի պետ,
1995-2011 թթ. - ՀՀ ԱԱԾ գլխավոր վարչության բաժնի պետ,
2011-2012 թթ. - ՀՀ ոստիկանության կազմակերպված հանցավորության դեմ պայքարի գլխավոր վարչության պետի տեղակալ,
2012 թ. - ՀՀ ոստիկանության կազմակերպված հանցավորության դեմ պայքարի գլխավոր վարչության պետի 1-ին տեղակալ։
2012 թ. մայիսի 31-ից - ՀՀ ոստիկանության կազմակերպված հանցավորության դեմ պայքարի գլխավոր վարչության պետ։


== Պարգևներ և կոչումներ ==
ոստիկանության գեներալ-մայոր (2015)։
Մարտական ծառայության մեդալ (2010)։
«Հայրենիքին մատուցած ծառայությունների համար» 2-րդ աստիճանի մեդալ (2014)։
ՀՀ ոստիկանության և գերատեսչությունների մեդալներ և կրծքանշաններ։Ամուսնացած է, ունի երեք դուստր։


== Ծանոթագրություններ ==
Զաալեի Աուրա

Զաալեի Աուրա (գերմ.՝ Aura an der Saale), կոմունա Գերմանիայի Բավարիա երկրամասում։
Ենթարկվում է Ստորին Ֆրանկոնիա շրջանին։ Գտնվում է Բադ Կիսինգեն շրջանի կազմում։ Բնակչությունը կազմում է 869 մարդ (ըստ 2010 թվականի դեկտեմբերի 31-ի)։ Տարածքը կազմում է 6,73 կմ²։ Պաշտոնական կոդ՝ 09 6 72 111։


== Ծանոթագրություններ ==


== Արտաքին հղումներ ==
Պաշտոնական էջ
Ավենիդա Ատլանտիկա

Ավենիդա Ատլանտիկա (պորտ.՝ Avenida Atlântica)` Կոպակաբանա լողափի գետափ Ռիո դե Ժանեյրոյում։


== Աշխարհագրություն ==
Երկարությունը 4 կմ է, ձգվում է ամբողջ Կոպակաբանայի և Լեմայի քաղաքային շրջաններում։ Ավենիդա Ատլանտիկան սկսվում է Լեմայի շրջանում և 800 մետր հետո հանդիպում է արքայադուստր Իսաբելի մայրուղուն, ունենալով երկու գոտի 2 շարժում երկու ուղղություններով և ավարտում է Կոպակաբաննայի տարածքում, ունենալով շարժման 3 գոտի։ Այնտեղ գտնվում է նաև պորտուգալական մայթի հայտնի պրոմենադը, ալիքաձև նախշերով և հեծանվային ճանապարհ` պրոմենադի և մայրուղու միջև։
Ավենիդա Ատլանտիկայի երկու ծայրերում էլ ռազմական բազաներ են` Կոպակաբանայում գտնվող Ֆորտ Կոպակաբանա և Լեմայի Ֆու Դուչա դի Կաքսիաս։ Երկուսն էլ պատկանում են բրազիլական բանակին։

Ավենիդա Ատլանտիկայում կան բնակելի շենքեր, ռեստորաններ, հյուրանոցներ և խանութներ։ Փողոցում գտնվող շենքերի մեծ մասը 11 հարկանի է, կառուցված առանց նրանց միջև դատարկ տարածության, որը նկատվում է Կոպակաբանայի և Լեմայի բոլոր շրջաններում։


== Ծանոթագրություններ ==
Նեֆրոլոգիա

Նեֆրոլոգիա (հին հունարեն՝ νεφρός — «երիկամ», и λόγος — «ուսում»), կլինիկ, բժշկագիտության բնագավառ, ուսումնասիրում է երիկամների (բուն հյուսվածքի) հիվանդությունների պատճառագիտությունը, ախտածնությունը, կլինիկան, բուժումը և կանխարգելումը։ Հայաստանում նեֆրոլոգիայի հարցերն ուսումնասիրվում են Հանրապետական կլինիկական հիվանդանոցի (այժմ՝ «Արմենիա» հանրապետական գիտական կենտրոն), «Շտապ օգնություն» գիտաբժշկական կենտրոնի նեֆրոլոգիական բաժիններում։
1969 թվականին Ռ. Մամիկոնյանի նախաձեռնությամբ ԵԲՀ (1995 թվականից՝ ԵՊԲՀ) ֆակուլտետային թերապիայի ամբիոնին կից հիմնվել է նեֆրոլոգիական լաբորատորիա, իսկ 1986 թվականին՝ «էրեբունի» բժշկական կենտրոնի հիմքի վրա նեֆրոլոգիական կենտրոն։ Ուսումնասիրվել են երիկամների հիվանդությունների ախտորոշման ու բուժման, ինչպես նաև կլինիկական նեֆրոլոգիայի հարցերը։ Հիմնավորվել է երիկամի էրիթրոպոետինների և արգելակիչների (ինհիբրիտորներ) նշանակությունը երիկամային սակավարյունության ախտածնության մեջ, ուսումնասիրվել են երիկամների ախտահարման առանձնահատկությունները համակարգային կարմիր գայլախտի և կարծրամաշկության ժամանակ։ Լուսաբանվել են երիկամների հիվանդությունների ժամանակ արյան անոթների թափանցելիության, լյարդի ֆունկցիոնալ տեղաշարժերի, երիկամների քրոնիկ, անբավարարության կլինիկայի և բուժման, երիկամաավազանաբորբի (իմունաբանական տեսանկյունով), երիկամների և միզուղիների քարային հիվանդության պահպանող, բուժման (քարերի լուծման եղանակով) հարցերը (Ռ. Մամիկոնյան և աշխատակիցներ)։ Աշխատանքներ են կատարվում մանկ ուրոնեֆրոլոգիայի բնագավառում 1990 թվականին Ա. Բաբլոյանի նախաձեռնությամբ Երևանում հիմնվել է մանկ, ուրոնեֆրոլոգիայի և վիրաբուժության կենտրոն (այժմ՝ «Արաբկիր» բժշկական կենտրոն)։


== Գրականություն ==
Ներքին հիվանդությունների (պուլմոնոլոգիա և նեֆրոլոգիա) ամբիոն
Детская нефрология — бесплатная консультация на сайте Дмитрия Самсонова Archived 2016-03-04 at the Wayback Machine.
Нефрология в педиатрии — информация, статьи, консультации
Журналы по нефрологии на английском языке (включая бесплатный полнотекстовый доступ)
Լյուսի Հեյլ

Կառեն Լյուսիլ «Լյուսի» Հեյլ (Լյուսի Քեյթ Հեյլ) (անգլ.՝ Karen Lucille «Lucy» Hale (Lucy Kate Hale), հունիսի 14, 1989(1989-06-14), Մեմֆիս, Թենեսի, ԱՄՆ), ամերիկացի դերասանուհի, քանթրի երգչուհի, երգահան, դիզայներ, մոդել։ Ծնվել է 1989 թվականի հունիսի 14-ին Մեմֆիս, Թենեսի։ Լյուսին American Juniors ռեալիթի շոուի հաղթողներից մեկն է։ Նա հայտնի է դարձել Հմայիչ խաբեբաները հեռուստասերիալում Արիա Մոնթոգոմերիի դերով։


== Կենսագրություն ==
Նա ծնվել է Մեմֆիսում։ Լյուսիլ անունը նա ստացել է իր նախատատիկի պատվին։ Նա ունի մեծ քույր։ Ջուիլիան՝ Լյուսիի մայրը և Ջոնը՝ Լյուսիի հայրը ամուսնալուծվել են, երբ Լյուսին և Մեգգին (Լյուսիի քույրը) դեռ դեռահաս էին։ 8 տարեկանում նա հաճախում էր վոկալի դասերի, 12 տարեկանից նա անցավ տնային կրթության։ 2012 թվականին Լյուսին խոստովանել է, որ դեռահասության ժամանակ տառապել է անորեքսիայով։ 13 տարեկանում Լյուսին մոր հետ միասին տեղափոխվել է Լոս-Անջելես, որպեսզի մասնակցի American Juniors մրցույթին։


== Անձնական կյանք ==
2008 թվականին Լյուսին հանդիպում էր Դեկվիդ Հենրիի հետ, ով հայտնի է «Կախարդները Վեյվերլի Պլեյսից» հեռուստասերիալից։ 2012 թվականի հունվարից նա հանդիպում էր Քրիս Զիլկայի հետ, բայց նույն թվականի սեպտեմբերին զույգը բաժանվեց։ 2013 թվականի ամռանը Լյուսին հանդիպում էր Գրեհեմ Ռոջերսի հետ։ 2014 թվականի ապրիլին Հեյլը սկսեց հանդիպել քանթրի երգիչ Ջոել Կրաուսի հետ, սակայն զույգը որոշեց բաժանվել և մնալ ուղղակի ընկերներ։
Հիմա Լյուսին հանդիպում է «Lawson » խմբի թմբկահար Ադամ Փիթսի հետ։


== Ֆիլմագրություն ==


== Սկավառակագրություն ==


== Տեսահոլովակներ ==


== Մրցանակներ ==
Բելգիայի սենատ

Սենատ (հոլ.՝ Senaat, ֆր.՝ le Sénat, գերմ.՝ der Senat), Բելգիայի Թագավորության դաշնային խորհրդարանի երկու պալատներից մեկը։ Համարվում է խորհրդարանի վերին պալատը, իսկ ներկայացուցիչների պալատը ստորին պալատն է։ Թե՛ Սենատը, և թե՛ Ներկայացուցիչների պալատը գտնվում են միևնույն շենքում, որը հայտնի է որպես Ազգային պալատ։ Այստեղ է գտնվում նաև 1980 թվականին ձևավորված Ազգային կոնգրեսը։


== Պատմություն ==
Հեղափոխության հաղթանակից հետո Բելգիան հռչակվում է Նիդերլանդներից անկախ սահմանադրական միապետություն։ Հաջորդիվ սկսվում է իշխանական մարմինների ձևավորումն ու Սահմանադրության ընդունման նախապատրաստումը։ Դաշնային խորհրդարանը ձևավորվում է 1831 թվականին՝ անգլիական պառլամենտի կրկնօրինակմամբ։ Սկզբում սենատորների ընտրությանը մասնակցելու իրավունք էր վերապահվում միայն 1000 ֆլորին վճարած անձանց։ Այդ ժամանակաշրջանում Բելգիայի Թագավորությունում միայն 4000 մարդ կարող էր իրեն վերապահել մասնակցել այդ ընտրությանը։
Առաջին 80 տարիներին խորհրդարանական հանդիպումները կատարվել են բացառապես ֆրանսերենով։ 1913 թվականին Էմանուել դը Կլոդի նիդերլանդերենով ելույթը սկիզբ դրեց վերջինիս օգտագործմանը երկրի քաղաքական կյանքում։ «Ազատ Բելգիա ֆրանկոֆոն» թերթն այս ելույթը համարել է քաղաքական սեպարատիզմ` անջատողականություն։


== Ընտրություններ ==
Սենատի ընտրակարգը բազմիցս փոխվել է։ Միևնույն ժամանակ, տարիքային սահմանափակումն անփոփոխ է մնում`արգելելով 21 տարեկանից ցածր անձանց ընտրվելը Սենատում։ Այնուամենայնիվ, անփոփոխ է մնում նաև Սենատի ընտրությունը` ներկայացուցիչների պալատի պատգամավորների համաժողովրդական ընտրությունների հետ միաժամանակ անցկացվելով։
Սկզբում սենատորները մեծամասնական ընտրակարգով ընտրվել էին երկու փուլով` 38 ընտրատարածքներում, նրանց թիվը պետք է լինի Ներկայացուցիչների պալատի պատգամավորների կեսից ավելին։
1995 թվականին Սենատի ընտրության կարգը կրկին փոխվել է լեզվական շրջանների հետ կապված։ Այսուհետ համամասնական ընտրակարգով լինելու էր 40 սենատոր` նրանցից 25-ը հոլանդացի ընտրողներով մեկ թաղամասում, իսկ 15-ը` մեկում, ֆրանսախոս ընտրողների կողմից։ Հոլանդացի սենատորների ընտրության այս իրավունքը պատկանում էր Ֆլանդրիա շրջանի բնակիչներին, Բրյուսելի հոլանդացի բնակիչներին։ Ֆրանսախոս սենատորներ ընտրելու իրավունքը տրված էր Վալոնիա մարզի բնակիչներին, Բրյուսելի ֆրանսիացի բնակիչներին, Հալլ-Վիլվորդեի ֆլամանդական շրջանին։
2014-ին Սենատի կառավարման կարգը կրկին փոխվել է։ Համայնքների կողմից 50 սենատորների ընտրություն կատարվեց(29-ը `ֆլամանդերենով, 20-ը` ֆրանսախոս եւ 1-ը `գերմանախոս)։ Նույն ձևով պահպանվում են 10 լրացուցիչ անդամների հետագա համադրումը։ Այս կառուցվածքվ Սենատը ունի 60 անդամ։


== Ներկա կազմը ==
Այս կազմը ձևավորվել է 2014 թվականի Մայիսի 25-ին Ներկայացուցիչների պալատում կայացած ընտրությունների ժամանակ, որը տեղի ունեցավ միաժամանակ Բելգիայի տարածաշրջանային ընտրությունների հետ։


== Ծանոթագրություններ ==
Աբգար Է

Անվան այլ կիրառումների համար տե՛ս՝ Աբգար (այլ կիրառումներ)Աբգար Է (1-ին դար, Ուռհա - 116), Օսրոյենեի թագավոր (109-116), Էզադի որդին, Աբգարների տոհմից։


== Կենսագրություն ==
114 թվականին Հռոմի կայսր Տրայանոսը արշավում է դեպի Պարթևստան և Մեծ Հայքի Բարձր Հայք նահանգից իջնում է Միջագետք։ Գրավելով Կորդուքը և Ադիաբենեն՝ Բատնա, Մծբին և Սինգարա քաղաքները, հռոմեական զորքերը շարժվում են դեպի Եդեսիա, որտեղ իշխող Աբգար Է թագավորը նրանց ընդառաջ է գնում՝ ուղարկելով իր որդի Արբանդեսին (Երվանդ) և հպատակվելով Տրայանոսին, կրկին ճանաչվում է Օսրոյենեի թագավոր։


== Ծանոթագրություններ ==


== Արտաքին հղումներ ==
Իրանիկա հանրագիտարան


== Տես նաև ==
Օսրոյենե
Սան Դորլիգո դելա Վալե

Սան Դորլիգո դելա Վալ (իտալերեն՝ San Dorligo della Valle), կոմունա Իտալիայում։ Գտնվում է Ֆրիուլի Վենետիկ Ջուլիա մարզում՝ Տրիեստի գավառում։
Բնակչությունը կազմում է 5999 մարդ 2008 թվականի մարդահամարի տվյալների, բնակչության խտություն՝ 249 մարդ/կմ²։ Զբաղեցնում է 25 կմ² մակերես։ Փոստային ինդեքս՝ 34018։ Հեռախոսային կոդ՝ 040։


== Ժողովրդագրություն ==
Բնական աճ


== Կապի տվյալներ ==
Հեռախոս՝ 040 8329111
Էլեկտրոնային փոստ՝ segreteria-tajnistvo@com-san-dorligo-della-valle.regione.fvg.it
Պաշտոնական կայք՝ http://www.sandorligo-dolina.it/


== Արտաքին հղումներ ==
Բնակավայրի պաշտոնական կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Անդրեյ Իվանով

Անդրեյ Անդրեևիչ Իվանով (ռուս.՝ Андрей Андреевич Иванов, հայտնի է նաև Անդրեյ Բորիսով կեղծանվամբ, մայիսի 13, 1990(1990-05-13), Վիտեբսկ, Բելառուսական ԽՍՀ, ԽՍՀՄ), ռուս բլոգեր և դերասան։


== Կենսագրություն ==
Անդրեյը ծնվել է 1990 թվականի մայիսի 13-ին Վիտեբսկ քաղաքում։ Ավելի ուշ տեղափոխվել է Մոսկվա, որտեղ դպրոցն ավարտելուց հետո՝ 2005 թվականին ընդունվել է № 59 արհեստագիտական գեղարվեստական քոլեջի կարմրափայտագործ-ատաղձագործության մասնագիտացման բաժինը։ Այնուհետև տեղափոխվել է դեկորատիվ-կիրառական արվեստի բաժինը։ 2010 թվականին ընդուվել է Կրկեսային և էստրադային արվեստի պետական ուսումնարանի էստրադայի բաժինը, սակայն մեկ տարի անց դուրս է եկել։
2011 թվականին ընդունվել է Մոսկվայի Գերասիմովի անվան կինեմատոգրաֆիայի համառուսական պետական ինստիտուտի դերասանության ֆակուլտետը՝ Վլադիմիր Պետրովիչ Ֆոկինի կուրսը։ Այն ավարտել է 2015 թվականին։


== Կարիերա ==
2013 թվականից 2014 թվականներին խաղացել է Ազգերի թատրոնում՝ «Ժաննա» ներկայացման մեջ խաղալով մերկապար պարողի և ավազակախմբի ղեկավարի դերը։
2014 թվականին նկարահանվել է «Ժառանգություն» կարճամետրաժ ֆիլմում՝ խաղալով Վենիամին Սմեխովի հետ։
2014 թվականից համարվում է «Et cetera» թատրոնի դերասան։ 2015 թվականից խաղում է Նիկոլայ Չեխովի դերը «Ձեր Չեխովը» ներկայացման մեջ։
2016 թվականի հուլիսին Անդրեյը դարձել է բլոգեր՝ բացելով էջ Instagram-ում։ Ներկայումս նրա հետևորդների քանակը գերազանցում է 3 միլիոնը։ 
2016 թվականիի օգոստոսի 28-ին Youtube-ում ալիք է բացում։ 2017 թվականի վերջին սկսել է նկարահանել համատեղ վայներ Լիլիա Աբրամովայի հետ, որը  խաղում էր նրա մոր դերը։ Նրանց տեսանյութերում պարբերաբար սկսեցին հայտնվել Մարինա Ֆեդունկիվը և Օլգա Անտիպովան։ Ներկայումս ալիքի լսարանը գերազանցում է 1.1 միլիոնը։
2017 թվականին նկարահանվել է Էմմա Մ-ի «Beautiful Life» տեսահոլովակում։


== Թատերական աշխատանքներ ==
Ազգերի2013-2014 - «Ժաննա» - ավազակախմբի ղեկավարԹատրոն «Et cetera»2015-2018 - «Ձեր Չեխովը» - Նիկոլայ Չեխով


== Ֆիլմագրություն ==
2014 - Մութ աշխարհ։ Հավասարակշռություն - քիմիկոս Իրակլի (1-ին դրվագ)
2014 - Կույրը - սանտեխնիկ Կոլյա (1-ին եթերաշրջան, մաս 27)
2014 - Ժառանգություն (կարճամետրաժ)


== Ծանոթագրություններ ==


== Արտաքին հղումներ ==
Андрея Иванова  էջը Յություբ տեսահոսթինգում
Андрей Иванов Ինստագրամում
Дополнительная страница Андрея Иванова Ինստագրամում
Կաղապար:Vk.com
Профиль на сайте КиноПоиск
Մերջանի լեռնաշղթա

Մերջանի լեռներ, Ներքին Տավրոսի կենտրոնական հատվածը Հայկական բարձրավանդակի արևմտյան մասում։ Երկարությունը մոտ 50 կմ է, բարձրությունը՝ մինչև 3449 մ (Մերջան լեռ)։ Ձգվում է մերձլայնական ուղղությամբ, Բոլորմոր լեռնանցքից մինչև Մնձուր գետի հովիտը։ Ծալքաբեկորային լեռնաշղթա է՝ կազմված յուրայի նստվածքային և հրաբխածին ապարներից։ Հյուսիսային լանջերը կարճ են և զառիթափ, հարավայինները՝ երկար։ Կլիման բարեխառն է՝ վերընթաց գոտիական տարբերություններով, հյուսիսային լանջերի ավելի մեծ խոնավությամբ։ Լեռնաանտառային դարչնագույն, մասամբ գորշ հողերում աճում են լայնատերև անտառներ, 2200- 2400 մ վեր՝ թփուտներ, ենթալպյան և ալպյան մարգագետիններ։
Սերգեևկա (Տարասովսկի շրջան)

Անվան այլ կիրառումների համար տե՛ս՝ Սերգեևկա (այլ կիրառումներ)Սերգեևկա (ռուս.՝ Сергеевка), գյուղ Ռուսաստանի Ռոստովի մարզի Տարասովսկի շրջանում։ Մտնում է Կոլուշկինսկի գյուղական համայնքի կազմի մեջ։
Լեսոգորսկի

Լեսոգորսկի (ռուս.՝ Лесогорский), քաղաքատիպ ավան Ռուսաստանի, Լենինգրադի մարզի Վիբորգսկի շրջանի կազմում։
Բնակչությունը 2010 թվականին գրանցված տվյալներով կազմում էր 3277 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Շենյան

Շենյան, Մուկդեն, քաղաք Հյուսիսարևելյան Չինաստանում՝ Հուանհե գետի ափին, Լյսանին նահանգի վարչական կենտրոնը։ 8,3 միլիոն բնակչություն (2017)։ Երկրի տրանսպորտային և ինդուստրիալ կարևորագույն կենտրոններից է։ Զարգացած են ծանր մեքենաշինությունը, էլեկտրա-տեխնիկական, էլեկտրոնային, տրանսպորտային, հաստոցաշինական, քիմիական արդյունաբերությունը, գյուղատնտեսությունը մեքենաշինությունը և մետալուրգիան։ Կան թղթի, պոլիգրաֆ, փայտամշակման, ցեմենտի, թեթև և սննդի արդյունաբերության ձեռնարկություններ։ Շենյանի շրջանում կառուցվում է նավթաքիմիական կոմբինատ (1978)։ Ունի համալսարան, ուսումնական, գիտական և մշակութային բազմաթիվ հիմնարկներ։ Շենյանով են անցնում Պեկին-Մանջուրիա-Մոսկվա և Պեկին-Փխենյան երկաթուղային մայրուղիները։ Շենյանը Հոուչեն անվամբ հիմնադրվել է մ․ թ․ ա․ 2-րդ դարում։ 1625-1644 թվականներին եղել է մանջուրական պետության մայրաքաղաքը։ Ցին դինաստիայի օրոք (1844-1911) համարվել է Չինաստանի «երկրորդ մայրաքաղաքը»։ 1931 թվականի սեպտեմբերի 18-ին օկուպացրել են ճապոնացիները։ 1945 թվականի օգոստոսի 20-ին ազատագրել է սովետական բանակը։


== Ծանոթագրություններ ==
Սրեբրենիցա (այլ կիրառումներ)

Սրեբրենիցա կարող է վերաբերվել.

Սրեբրենիցա, քաղաք Բոսնիա և Հերցեգովինայի Սերբական Հանրապետություն վարչական կազմավորման համանուն համայնքում։
Սրեբրենիցա, համայնք Բոսնիա և Հերցեգովինայի Սերբական Հանրապետություն վարչական կազմավորմում։